Quantum mutata
Volt oly idő, mikor nem halt hiába
szabadságért Európába hős,
mert védeni kiugrott az erős	
angol oroszlán! bátrak Angliája, 
a régi, nagy Respublika, a drága.
Tanúja Piemont és Cromwell ős
erélye, hogy ott állott ijedős
dühvei kifestett csarnokán a Pápa
követjeink előtt, kik rendre intik.
Nem is bukunk ily mélyre e szűz és
dicső magasból, ám a Fényűzés  
meddő árúival töltötte meg
ama kaput, min jön az eszme, tett:
másképp mi volnánk Milton népe mindig.
Versek
Szonettek
en:Quantum Mutata